ເກັບ​ກູ້​ສົບມາໄດ້ແລ້ວ 196 ສົບ​ ​ຈາກຖ້ຽວບິນມາ​ເລ​ເຊຍ ທີ່​ຖືກ​ຍິງ​ຕົກ (ສະໄລດ໌/ວີດີໂອ)
ພວກພະນັກ​ງານ​ລົດ​ໄຟ ກ່າວ​ວ່າ​ ສົບ​ຈາກ​​ເຮືອບິນ​ ທີ່ຖືກ​ຍິງ​ຕົກ​ນັ້ນ ໄດ້ ຖືກ​ເກັບ​ມ້ຽນ​ໄວ້ ໃນພວກຕູ້ລົດ​ໄຟ​​ເຢັນ ຢູ່​ສະຖານີ​ ໃນ​ເມືອງ Torez.
ກົມທ້ອງຖິ່ນຂອງກະຊວງພາວະສຸກເສີນ ຢູ່ພາກຕາເວັນອອກ ຂອງຢູເຄຣນ ກ່າວໃນວັນອາທິດມື້ນີ້ ວ່າ ມີການເກັບກູ້ສົບມາ ໄດ້ແລ້ວ 196 ສົບ ໃນຈຳນວນຜູ້ໂດຍສານ ແລະຈຸບິນ ທັງໝົດ 298 ຄົນ ຂອງຖ້ຽວບິນມາເລເຊຍທີ່ຖືກຍິງຕົກ ເມື່ອ 3 ມື້ກ່ອນ ນັ້ນ ແຕ່ບໍ່ເປັນທີ່ແຈ້ງຂາວໃນທັນທີນີ້ເທື່ອວ່າ ພວກສົບເຫລົ່າ ນັ້ນໄດ້ຖືກນຳເອົາໄປເກັບໄວ້ຢູ່ໃສ ແຕ່ອົງການຂ່າວ Reuters ລາຍງານໃນວັນອາທິດມື້ນີ້ ວ່າ ພວກພະນັກງານລົດໄຟ ກ່າວວ່າ ສົບຈາກເຮືອບິນທີ່ຖືກຍິງຕົກ ນັ້ນ ໄດ້ຖືກເກັບມ້ຽນໄວ້ໃນພວກຕູ້ລົດໄຟເຢັນ ຢູ່ສະຖານີໃນ ເມືອງ Torez ຫ່າງຈາກຈຸດເກີດເຫດໄປ 15 ຫລັກ ນາໆຊາດໄດ້ສະແດງຄວາມໂກດແຄ້ນ ແລະກັງວົນ ກ່ຽວກັບການໄປແຕະຕ້ອງ ຫລືລົບ ກວນ ບໍລິເວນເກີດເຫດ ກ່ອນທີ່ເຈົ້າໜ້າທີ່ສືບສວນສອບສວນ ຈະໄດ້ຮັບອະນຸຍາດໃຫ້ ເຂົ້າໄປກວດກາ ຊຶ່ງພວກກະບົດນິຍົມຣັດເຊຍທີ່ຄວບຄຸມບໍລະເວນນັ້ນຍັງສືບຕໍ່ ຈຳກັດ ການເຂົ້າເຖິງ ບໍລິເວນນັ້ນ ນາຍົກລັດຖະມົນຕີ ອອສເຕຣເລຍ ທ່ານ Tony Abbott ກ່າວ ໃນວັນອາທິດມື້ນີ້ ວ່າ ຢູ່ ຈຸດເກີດເຫດນັ້ນ ແມ່ນ ທ່ານ Abbott ກ່າວ ໃນການສຳພາດກັບບໍລິສັດກະຈາຍສຽງອອສເຕຣເລຍ ຫຼື ABC ວ່າ ທ່ານຢ້ານວ່າ ການໄປແຕະຕ້ອງລົບກວນ ພວກຫຼັກຖານຕ່າງໆເຫລົ່ານັ້ນ ແມ່ນຈະມີຕໍ່ໄປ ເພາະວ່າ ໂຄສົກກະຊວງການຕ່າງປະເທດສະຫະລັດ ທ່ານນາງ Jen Psaki ກ່າວວ່າ ລາຍງານ ຕ່າງໆ ທີ່ເວົ້າວ່າ ສົບ ແລະຊິ້ນສ່ວນເຄື່ອງຂອງ ທັງຫຼາຍ ໄດ້ຖືກຍ້າຍອອກໄປຈາກບໍລິເວນ ເກີດເຫດ ທີ່ບໍ່ມີການຄຸ້ມຄອງ ແລະຫຼັກຖານ ໄດ້ຖືກແຊກແຊງຫຍຸ້ງກ່ຽວນຳນັ້ນ ທ່ານນາງ Psaki ກ່າວວ່າ ບັນດາຜູ້ສັງເກດການຂອງຢູໂຣບ ໄດ້ຮັບອະນຸຍາດໃຫ້ເຂົ້າໄປ ໃນຈຸດເກີດເຫດ ເມື່ອວັນເສົາວານນີ້ ພຽງ 3 ຊົ່ວໂມງເທົ່ານັ້ນ ແລະ ໄດ້ເຂົ້າໄປເບິ່ງ ພຽງແຕ່ 75 ນາທີ ເມື່ອວັນສຸກຜ່ານມາ ລັດຖະມົນຕີຕ່າງປະເທດສະຫະລັດ ທ່ານ John Kerry ກ່າວໃນວັນເສົາວານນີ້ ວ່າ ສະຫະລັດ ມີ  ກ່ຽວກັບ ລາຍງານຕ່າງໆ ວ່າ ສົບ ແລະ ຊິ້ນສ່ວນ ເຄື່ອງຂອງທັງຫຼາຍ ໄດ້ຖືກນຳ ເອົາໄປຈາກສະຖານທີ່ເກີດເຫດ